ኢትዮጵያ የሱዳናውያንን ፍላጎት በማክበር ከጎናቸው እንደምትቆም ገለጸች
ኢትዮጵያ የሱዳናውያንን ፍላጎት ሙሉ በሙሉ የምታከብር ሲሆን ከጎናቸውም እንደምትቆም የውጭ ጉዳይ ሚኒስቴር በሱዳን ወቅታዊ ሁኔታ ባወጣው መግለጫ አስታወቀ፡፡ኢትዮጵያ ወዳጅና ጎረቤት በሆነችው ሱዳን እየተካሄደ ያለውን ወቅታዊ ሁኔታ በቅርበት እየተከታተለች ነው ሲልም ሚኒስቴሩ ገልጿል፡፡ሱዳናውያን አሁን ያሉበትን አስቸጋሪ ሁኔታ በብቃት እንደሚወጡት ኢትዮጵያ ጽኑ እምነት እንዳላትም አክሏል፡፡ኢትዮጵያ የሱዳንን ሉዓላዊነትና የፖለቲካ ነጻነት ሙሉ በሙሉ ታከብራለች ያለው መግለጫው፣ ሱዳናውያን ባለድርሻ አካላት ለአገሪቱ ወቅታዊ ሁኔታ ሰላማዊ በሆነ መንገድ መፍትሄ እንደሚያበጁ ታምናለች ብሏል፡፡